als_Latn dik_Latn sag_Latn
10.12.2008, - E Mërkurë
Është nënshkruar Memorandumi i Mirëkuptimit ndërmjet MASHT dhe Ambasadës Norvegjeze për bashkëpunim në fushën e arsimit
Me këtë memorandum parashihet që Norvegjia të investojë në ndërtimin e dy objekteve shkollore: njëra në Malishevë dhe tjetra në Skenderaj. Shkolla në Skenderaj në fokus do të ketë ndërtimtarinë me profilet e veçanta, ndërsa ajo në Malishevë do të ketë ekonominë,gjithashtu me profile të ndërmarrësisë së vogël, tregtisë së vogël, financave etj. Vlera e këtij projekti është 60 milion Kruna Norvegjeze ose afër 7 milion euro. MASHT në kuadër të këtij bashkëpunimi do të ndajë 1 milion e njëqind mijë euro.
Memorandumi është nënshkruar nga ministri i MASHT, z. Enver Hoxhaj dhe ambasadori i Norvegjisë në Prishtinë, z. Sven Jensen Kvale, në prani të përfaqësuesve të mediave.
Në konferencën për media, ambasadori norvegjez, Sven Jensen Kvale deklaroi se
sot është një ditë e lumtur për Ambasadën Norvegjeze në Prishtinë. Ne sapo e nënshkruam një memorandum bashkëpunimi me Ministrinë e Arsimit, Shkencës dhe Teknologjisë. Me këtë rast Qeveria Norvegjeze merr përsipër ndërtimin e dy shkollave të mesme profesionale në Kosovë. Këto do të jenë 2 shkolla të mëdha në Malishevë dhe Skenderaj me nga 1 mijë nxënës në secilën. Ne mendojmë që është shumë me rëndësi të investohet në arsim në një vend siç është Kosova, një shtet i ri me popullsi shumë të re në të cilën edhe mbështetet e ardhmja e saj, theksoi z. Jensen Kvale. Ai më tej shtoi së shpejti do të fillojmë me një program të bursave për studentët kosovar që të studiojnë në Norvegji. Synimi yni është që në Norvegji të sjellim numër të caktuar studentësh kosovar që të studiojnë në nivelin Bachelor dhe atë Master. E gjithë kjo do të paguhet nga Qeveria Norvegjeze, ndërsa jemi duke bashkëpunuar ngushtë me MASHT në mënyrë që t’i përzgjedhim njerëzit e duhur për këtë qëllim. Bashkëpunimi me MASHT dhe ministrin Hoxhaj ka qenë gjithnjë i shkëlqyer dhe mendoj se mund të arrijmë rezultate të mira së bashku, tha në fund ambasadori i Norvegjisë z. Sven Jensen Kvale.
Ministri Enver Hoxhaj me këtë rast tha se ky projekt është ndër projektet më të rëndësishme të Norvegjisë dhënë arsimimit të brezave të rinj në Kosovë. Për herë të parë në Kosovë po fillon ndërtimi i shkollave moderne, të standardeve evropiane për zhvillimin e arsimit profesional. Ndërtimi i këtyre objekteve shkollore parashihet të bëhet në vitin 2010. Në vazhdim ministri Hoxhaj ka falënderuar ambasadorin e nderuar norvegjez, z. Sven Jensen Kvale për angazhimin e tij personal që të ndihmojë arsimin e Kosovës.
Norvegjia është ndër vendet e para që njohu Kosovën shtet të pavarur dhe të lirë. Më tej kreu i MASHT-it tha se nga viti 2009, arsimi i mesëm do të marrë një dimension të ri, atë të aftësimit të nxënësve jo vetëm për studime por edhe për angazhimin të menjëhershëm në punë.
Z. Sven Jensen Kvale përkujtoi se Norvegjia ç`do vit i jep ndihmë Kosovës rreth 16 milion euro të taksapaguesve të saj. Jemi të lumtur që këto investime janë të arsyeshme dhe të kuptueshme për ti shpjeguar vendit tim.
Ne jemi këtu për një kohë të gjatë dhe ndihma jonë nuk do të mungojë, tha ambasadori Jensen. Ai përkujtoi se presidenti Ahtisari ditën e sotme në Norvegji merr çmimin Nobel për Paqe dhe se dje para medieve ritheksoi shumë qartë se Kosova është shtet i pavarur dhe i lirë.
Në vazhdim ministri Hoxhaj sqaroi se MASHT në kuadër të këtij bashkëpunimi do të ndajë 1 milion e njëqind mijë euro. Me këto mjete parashihet edhe zhvillimi i plan programeve, teksteve shkollore, mjeteve konkretizuese qe do t’i përdorin nxënësit për mësim. Në vazhdim ministri tha se këto shkolla do të jenë model për vendet e Ballkanit. Vendet perëndimore janë të fokusuara në ndërtimin e shkollave të ashtu quajtura “Shkolla të Ekselencës “ apo të përsosmërisë të cilat parashihet të përgatisin kuadro të aftë për t’u kyçur në tregun e punës. Certifikatat që nxënësit do t’i marrin në këto shkolla do të jenë të barasvlershme me ato te vendeve te Bashkimit Evropian, theksoi në fund ministri Enver Hoxhaj.
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn